Quintus Sosius Senecio

Quintus Sosius Senecio (nescimus, quando natus mortuusve sit) homo novus ex CiliciaAnthony Birley, Hadrian, Londinii 1997, p.75 senator Romanus primo et secundo saeculo fuit. Uxor eius filia Sexti Iulii Frontini erat. Pater Sosiae Pollae fuit, quae Quinto Pompeio Falconi nupsit, consuli suffecti anni 108 et proconsuli Asiae annis 123-124.
Ipse anno 97 legatus Augusti pro praetore Belgicae erat et Traianum valde adiuvit, qui eo anno a Nerva imperatore adoptatus est. Annis 97 et 98 legatus Legionis I Minerviae eratibidem p. 88. Anno 99 primo consul ordinarius creatus est et Primo Bello Dacico anno 101 - 102 legatus Augusti pro praetore Moesiae Superioris erat. Bello Secundo Dacico (105 - 106) feliciter pugnavit atque dona militaria accepit. Anno 107 consul II ordinarius insignibus triumphalibus Traiano imperatore ornatus estDer Neue Pauly, Stuttgardiae 1999, T. 11., c. 746-747. Huic Sosio Senecioni, amico suo, Vitas ParallelasTheseus I.1 suas necnon Quaestiones convivales scriptor Graecus.dicavit Plutarchus. Scriptoris Latini quoque Plinii Minoris familiaris fuit.
 Notae 

Categoria:Legati Galliae Belgicae
Categoria:Legati Moesiae Superioris
Categoria:Gens Sosia
Categoria:Nati saeculo 1
Categoria:Mortui saeculo 2